Príloha č. 2
k nariadeniu č...../2004 Z. z.

Rozsah úhrady zdravotných výkonov pri chorobám zo zoznamu chorôb podľa § 1 odseku 1 nariadenia

Časť I

Vo vzťahu k chorobám zo zoznamu chorôb sa neuhrádzajú zdravotné výkony podľa katalógu výkonov poskytnuté 
a)	v certifikovaných pracovných činnostiach akupunktúry,
b)	v certifikovaných pracovných činnostiach telovýchovného lekárstva,
c)	pri psychoanalýze. 

Časť II
Stomatológia a čeľustná ortopédia

Stomatológia
(K 00 – K06, K08 – K14)

 A. Zdravotné výkony plne uhrádzané na základe verejného zdravotného poistenia

Kód výkonu	Názov výkonu	
1. Vyšetrenie, administratíva, anestézia a prevencia	
D 01	Komplexné vstupné stomatologické vyšetrenie 	
 	Súčasťou výkonu je anamnéza, vyšetrenie stavu chrupu, parodontu, mäkkých tkanív ústnej dutiny, stavu čeľustí a medzičeľustných vzťahov, indexov KPE, CPITN, PBI, stavu zubných náhrad, stanovenie liečebného plánu a záznam do zdravotnej dokumentácie. 	
	Uhrádza sa na začiatku systematickej starostlivosti pri založení liečebnej karty po dovŕšení 18 rokov.	
D 02	Preventívna stomatologická prehliadka	
 	Vykazuje sa jedenkrát ročne po dovŕšení 18. roku u poistenca v systematickej starostlivosti. 
Súčasťou výkonu je prehliadka chrupu, parodontu, mäkkých tkanív ústnej dutiny, kontrola medzičeľustných vzťahov a vzájomného postavenia zubov, kontrola zubných náhrad, dentálnej hygieny a hygienických návykov, určenie indexov KPE a PBI, prípadne nový liečebný plán. Súčasťou výkonu je záznam do zdravotnej dokumentácie.
V roku kedy bol účtovaný výkon D01 sa nevykazuje.	
D 02a	Preventívna stomatologická prehliadka v tehotenstve	
 	Vykazuje sa dvakrát počas tehotenstva. Súčasťou výkonu je prehliadka chrupu, parodontu, mäkkých tkanív ústnej dutiny, kontrola medzičeľustných vzťahov a vzájomného postavenia zubov, kontrola zubných náhrad, dentálnej hygieny a hygienických návykov, určenie indexov KPE a PBI, prípadne nový liečebný plán. Súčasťou výkonu je záznam do zdravotnej dokumentácie.	
D 03	Cielené stomatologické vyšetrenie	
 	Konzultačné vyšetrenie na základe písomnej žiadosti iného lekára s písomnou správou zameranou na konkrétny problém. Súčasťou výkonu je aj zhodnotenie pomocných vyšetrení. 	
D 05	Komplexné vstupné pedostomatologické vyšetrenie 	
 	Súčasťou výkonu je anamnéza, vyšetrenie stavu chrupu, parodontu, mäkkých tkanív ústnej dutiny, stavu čeľustí a medzičeľustných vzťahov, vývoja chrupu, indexov KPE, PBI a podľa veku CPITN, stanovenie liečebného plánu a záznam do zdravotnej dokumentácie. 	
	Uhrádza sa do dovŕšenia 18 rokov veku na začiatku systematickej starostlivosti pri založení liečebnej karty.	
D 06	Preventívna pedostomatologická prehliadka	
 	Vykazuje sa raz za 6 mesiacov pred dovŕšením 18. roku u poistenca v systematickej starostlivosti. 
Súčasťou výkonu je prehliadka chrupu, parodontu, mäkkých tkanív ústnej dutiny, kontrola medzičeľustných vzťahov a vzájomného postavenia zubov, kontrola dentálnej hygieny a hygienických návykov, určenie indexov KPE a PBI, prípadne nový liečebný plán. Súčasťou výkonu je záznam do zdravotnej dokumentácie.
V roku kedy bol účtovaný výkon D05 sa vykazuje iba raz.	
D 11	Akútne vyšetrenie	
 	Vyšetrenie poistenca v rámci poskytnutia neodkladnej zdravotnej starostlivosti. Súčasťou výkonu je písomná správa	
D 37	Krátky administratívny úkon 	
 	Písomná správa lekára inému lekárovi v súvislosti s poskytovaním zdravotnej starostlivosti, regresné hlásenie, hlásenie o infekčnom ochorení, hlásenie o úraze, výpis zo zdravotnej dokumentácie. V rámci jednej návštevy možno vykázať len raz. 
Výkon je nezlúčiteľný s výkonom D03 a D11.	
D 52	RTG snímka intraorálna zubov a ústnych tkanív	
 	 Vykazuje stomatológ a čeľustný ortopéd s oprávnením na prevádzku RTG zariadenia. Materiál RTG snímok sa uhrádza osobitne.	
D 54	RTG snímka – ortopantomogram	
 	Vykazuje stomatológ a čeľustný ortopéd s oprávnením na prevádzku RTG zariadenia. Výkon sa vykazuje len raz aj u panoramatických snímkov. 
Materiál RTG snímky sa uhrádza osobitne.	
A 02	Injekčná anestéza	
 	Infiltračná alebo zvodová anestéza. Uhrádza sa za jedno ošetrenie iba raz. Vykazuje sa pri extrakciách, vitálnej extirpácií pulpy a pri chirurgických výkonoch v hornej čeľusti a frontálnom úseku sánky v rozsahu troch zubov, v laterálnych úsekoch v rozsahu kvadrantu.	
N 03	Odstránenie zubného povlaku alebo zubného kameňa	
 	Rozumie sa odstránenie z jedného sextantu chrupu. Výkon zahŕňa mechanické odstránenie zubného povlaku alebo kameňa, profesionálne očistenie zubov vrátane následného lokálneho ošetrenia gingívy a zubných kŕčkov. Výkon sa uhrádza dva razy v roku.	
N 11	Inštruktáž, nácvik ústnej hygieny a lokálna fluoridácia 	
 	Výkon obsahuje poučenie o prevencii zubného kazu a ochorení parodontu, inštruktáž a nácvik ústnej hygieny, odstránenie zubných povlakov a lokálnu aplikácia fluoridu vo forme laku alebo gélu v oboch zuboradiach. Vykonáva sa ročne vo dvoch turnusoch do dovŕšenia 18. roku veku.	
2. Záchovná stomatológia	
V 12	Ošetrenie zubného kazu	
 	Liečba a definitívna výplň bez ohľadu na jej typ a rozsah. Plastická trvalá výplň v celom rozsahu chrupu z nedózovaného amalgámu, vo frontálnom úseku v rozsahu očných zubov vrátane z estetického samopolymerizujúceho materiálu. 	
	Uhrádza sa do 18. roku veku.	
V 13	Ošetrenie zubného kazu 	
 	Obsahuje liečbu kazu a výplň z plastického materiálu bez ohľadu na jej typ a rozsah v celom úseku chrupu.	
	Uhrádza sa po dovŕšení 18. roku veku.	
V 20	Dočasné ošetrenie hlbokého zubného kazu 	
 	
Zahŕňa preparáciu kavity, exkaváciu kariézneho dentínu a prekrytie dentínovej rany alebo obnaženej pulpy liečivom. Provizórny uzáver kavity je súčasťou výkonu. Pri neodkladnom ošetrení sa uhrádza iba raz na konkrétnom zube.

V 31	Paliatívne endodontické ošetrenie	
 	
Výkon prvej pomoci obsahujúci trepanáciu zuba, devitalizáciu alebo extirpáciu zubnej drene, alebo odstránenie koreňovej výplne a ošetrenie frakturovaného zuba. Pri konkrétnom zube sa uhrádza len raz. Výkony V 20 a V 31 nemožno vykazovať súčasne na tom istom zube.

	
3. Chirurgická stomatológia	
E 01	Extrakcia mliečneho zuba alebo koreňa 	
 	Jednoduchá extrakcia resorbovaného zuba alebo jeho častí bez následnej chirurgickej intervencie. Povrchová slizničná anestéza je súčasťou výkonu.	
E 11	Extrakcia trvalého zuba alebo koreňa	
 	Jednoduchá extrakcia jednokoreňového trvalého alebo neresorbovaného dočasného zuba bez následnej chirurgickej intervencie s prípadnou exkochleáciou granulácií, úpravou okraja alveoly a zastavením krvácania.	
E 12	Extrakcia viackoreňového zuba	
 	Jednoduchá extrakcia trvalého alebo neresorbovaného dočasného zuba bez následnej chirurgickej intervencie s prípadnou exkochleáciou granulácií, úpravou okraja alveoly a zastavením krvácania.	
E 14	Sutúra extrakčnej rany	
 	Sutúra - približovací steh ako doplnok k extrakcii jedného zuba alebo viacerých zubov v rozsahu kvadrantu alebo frontálneho sextantu.	
E 21	Neplánovaná chirurgická extrakcia trvalého alebo dočasného zuba alebo jeho častí	
 	
Komplikovaná extrakcia trvalého alebo dočasného zuba alebo jeho častí. Výkon obsahuje extrakciu trvalého alebo dočasného zuba alebo jeho častí so separáciou koreňov, s prípadným odklopením mukoperiostálneho laloka s alveolotómiou, exkochleáciou, egalizáciou a sutúrou.

E 22	Chirurgická extrakcia zuba 	
 	Plánovaný výkon na odstránenie retinovaného alebo hlboko rozrušeného zuba, zubných koreňov alebo jeho častí osteotómiou. Uhradí sa iba lekárovi s certifikátom.	
E 31	Dekapsulácia zuba	
 	Uvolnenie klinickej korunky excíziou naliehajúcich mäkkých tkanív. Výkon nemožno vykazovať súčasne s výkonom C 07.	
E 34	Naloženie aktívneho ťahu na retinovaný zub 	
 	
Výkon obsahuje odklopenie mukoperiostálneho laloka, naloženie cervikálnej slučky alebo nalepenie brekety a suturu rany. Uhrádza sa do dovŕšenia 18. roku na základe odporúčania čeľustného ortopéda. Uhradí sa iba lekárovi s certifikátom.

E 40	Resekcia koreňového hrotu	
 	Výkon nadväzuje na výkon V 41a V 42. Uhradí sa iba lekárovi s certfikátom.	
E 42	Resekcia každého ďalšieho koreňového hrotu 	
 	Vykazuje sa u viackoreňových zubov ako doplnok k výkonu E 40. Uhradí sa iba lekárovi s certfikátom	
E 45	Trepanácia alveoly	
 	Incízia mukoperiostu a trepanácia alveolárnej kosti v mieste hrotu zubného koreňa.	
E 51	Zastavenie poextrakčného krvácania 	
 	Ošetrenie krvácania lokálnymi prostriedkami a sutúrou extrakčnej rany. Výkony E 51 a E 14 nemožno vykazovať súčasne.	
E 60	Vyšetrenie pred zákrokom dentoalveolárnej chirurgie	
 	
Výkon obsahuje kontrolu indikácie k výkonu a primeranosť doteraz poskytnutého ošetrenia. Výkon si nemôže vykázať lekár, ktorý ho indikoval a zároveň aj vykonal. Uhradí sa iba lekárovi s certifikátom.

E 61	Ošetrenie a kontrola po zákroku dentoalveolárnej chirurgie 	
 	
Obsahuje kontrolu poskytnutého ošetrenia, prípadne jeho doplnenie a toaletu ústnej dutiny alebo odstránenie stehov. 

E 63	Chirurgická revízia rany	
 	Exkochleácia, egalizácia, toaleta rany, prípadne sutúra. Ošetrenie poextrakčnej alveolitídy. Výkony E 51, E 61 a E 63 nemožno vykazovať súčasne s výkonmi E 01, E 11, E 12, E 21, E 22 a E 31 na tom istom zube.	
C 07	Ošetrenie sťaženého prerezávania zuba múdrosti 	
 	Výkon obsahuje laváž a drenáž mäkkých tkanív okolo zuba. Výkon nemožno vykazovať súčasne s výkonom E 31 na tom istom zube.	
C 08	Úprava prominujúcej alveoly	
 	Poextrakčná korekcia alveoly intrúziou (McKay- Metz) za každý zub vrátane sutúry ako dodatok k výkonom E 11 a E 12.	
C 10	Excízia mäkkých tkanív	
 	Excízia malého benígneho nádoru, epulis, patologicky zmenenej sliznice v rozsahu do 4 cm2. Výkon obsahuje excíziu, mobilizáciu okrajov rany, zastavenie krvácania a sutúru. Uhradí sa iba lekárovi s certfikátom	
C 41	Intraorálna incízia dentogénneho abscesu 	
 	Výkon obsahuje incíziu, zdvihnutie periostu, evakuáciu, toaletu a drenáž.	
C 51	Primárna plastika oroantrálnej komunikácie	
 	Uzáver oroantrálnej komunikácie po extrakcii zuba mobilizovaným mukoperiostálnym lalokom. Uhradí sa iba lekárovi s certfikátom	
C 61	Repozícia subluxovaného alebo luxovaného zuba, nalomenej alveoly alebo alveolárneho výbežku	
 	Repozícia jedného alebo viacerých zubov, fragmentovanej alveoly, alveolárneho výbežku v rozsahu sextantu s jednoduchou fixáciou. Súčasťou výkonu je následné odstránenie dlahy a fixačných hmôt po skončení liečby.	
T 01	Manuálna repozícia luxácie TMK 	
 	Repozícia luxácie kĺbu bez ďalšej intervencie s poučením poistenca.	
4. Paradontológia a ochorenia sliznice ústnej dutiny	
P 02	Kontrolné parodontologické vyšetrenie 	
 	Uhrádza sa iba v rámci dispenzarizácie systémových chorôb alebo prekanceróz maximálne 4 razy v roku. Súčasťou výkonu je aj odstránenie lokálneho dráždenia. Uhradí sa iba lekárovi s certfikátom	
P 05	Odstránenie lokálneho dráždenia 	
 	Odstránenie jednoduchých artikulačných prekážok a faktorov, ktoré traumatizujú parodont (zábrus previsnutých výplní, odstránenie ostrých hrán). Vykazuje sa pri jednom sedení iba raz. 	
P 07	Lokálne ošetrenie gingívy a/alebo sliznice 	
 	Ošetrenie diagnostikovaných ochorení parodontu alebo slizníc fyzikálnymi alebo medikamentóznymi prostriedkami. Nemôže sa vykazovať ako ošetrenie marginálnej gingívy po nešetrnej preparácii tvrdých zubných tkanív. Súčasťou výkonu je záznam v zdravotnej dokumentácii.Uhrádza sa maximálne do piatich návštev. Viackrát iba v odôvodnených prípadoch.	
P 09	Vestibuloplastika	
	Plastika vo frontálnom úseku sánky výmenným mukoperiostálnym lalokom. Uhradí sa iba lekárovi s certfikátom.	
P 40	Odber materiálu na laboratórne vyšetrenie 	
 	Biologický materiál odobratý s cieľom určiť, potvrdiť alebo doplniť diagnózu. Vypísanie žiadanky na vyšetrenie je súčasťou výkonu.	
5. Príplatok k operáciám v ambulancii
	
P65	Príplatok k certifikovaným výkonom	
 	Príplatok za potrebnú predoperačnú a pooperačnú starostlivosť vrátane prípravy na vykonanie operácie v ambulancii. Príplatok sa vykazuje k C 51, E 22, E 34, E 40 a P09. Uhradí sa iba lekárovi s certfikátom. Ak sa poskytnú tomu istému pacientovi súčasne viaceré operácie, môže sa príplatok vykázať iba raz. Príplatok sa nevykazuje, ak je pacient v ten istý deň pre to isté ochorenie prijatý do ústavnej nemocničnej starostlivosti.	

(1)	Na základe verejného zdravotného poistenia sa plne uhrádzajú štandardné dentálne materiály. Ak sa poistenec dohodne na poskytnutí stomatologických výkonov uvedených v písmene A z iných ako štandardných materiálov, poisťovňa sa na ich úhrade podieľa vo výške úhrad za stomatologické výkony uvedené v písmene A. Zoznam štandardných dentálnych materiálov ustanovuje osobitný predpis.)

(2)	Ak zákonný zástupca dieťaťa vo veku do 18 rokov súhlasí s nadštandardným ošetrením zubného kazu vykazujú sa namiesto výkonu V12 výkony V01 až V07. 

B. Zdravotné výkony čiastočne uhrádzané na základe verejného zdravotného poistenia 

Kód výkonu	Názov výkonu	
1. Záchovná stomatológia	
V 01	Jednoplôšková výplň zuba 	
 	Výplň I. alebo V. triedy podľa Blacka. Výkon zahŕňa preparáciu kavity, plastickú výplň vrátane podložky a následné preleštenie.	
V 02	Dvojplôšková výplň zuba 	
 	Výplň II. triedy typu MO, OD a výplne III. triedy podľa Blacka. Výkon zahŕňa preparáciu kavity, plastickú výplň vrátane podložky, priloženie matrice na tvarovanie výplne a následné preleštenie.	
V O3	Trojplôšková výplň zuba 	
 	Výplň II. triedy typu MOD alebo LOV a výplne IV. triedy podľa Blacka. Výkon zahŕňa preparáciu kavity,plastickú výplň vrátane podložky, priloženie matrice na tvarovanie výplne a následné preleštenie.	
V 05	Fotokompozit - jedna plôška 	
 	Výplň V. triedy podľa Blacka v rozsahu frontálnych zubov. Výkon zahŕňa preparáciu kavity, podložku, leptaciu techniku, postupnú aplikáciu a polymerizáciu výplnkového materiálu a následné opracovanie výplne.	
V 06	Fotokompozit - dve plôšky 	
 	Výplň III. triedy podľa Blacka v rozsahu frontálnych zubov. Výkon zahŕňa preparáciu kavity, podložku, leptaciu techniku, postupnú aplikáciua polymerizáciu výplnkového materiálu a následné opracovanie výplne.	
V 07	Fotokompozit - tri plôšky 	
 	Výplň IV. triedy podľa Blacka v rozsahu frontálnych zubov. Výkon zahŕňa preparáciu kavity, podložku, leptaciu techniku, postupnú aplikáciu a polymerizáciu výplnkového materiálu a následné opracovanie výplne.	
V 41	Endodontické ošetrenie jednokoreňového trvalého zuba. 	
 	Výkon zahŕňa extirpáciu zubnej drene, mechanickú a chemickú prípravu a výplň koreňového kanálika. Počet návštev nerozhoduje. Príslušná definitívna výplň sa pripočítava. Kvalitu koreňovej výplne je potrebné doložiť RTG snímkou.	
	Výkon sa na základe verejného zdravotného poistenia plne uhrádza u detí do dovŕšenia 18. roku a u dospelých nad 60 rokov.	
	Nemôže sa vykazovať súčasne s výkonmi V 20 a V 31 na tom istom zube.	
V 42	Endodontické ošetrenie viackoreňového trvalého zuba 	
 	Výkon zahŕňa extirpáciu zubnej drene, mechanickú a chemickú prípravu koreňových kanálikov a výplň koreňových kanálikov. Počet návštev nerozhoduje. Príslušná definitívna výplň sa pripočítava. Kvalitu koreňovej výplne je potrebné doložiť RTG snímkou. 
Výkon sa na základe verejného zdravotného poistenia plne uhrádza u detí do dovŕšenia 18. roku a u dospelých nad 60 rokov. 
Nemôže sa vykazovať súčasne s výkonmi V 20 a V 31 na tom istom zube.	
2. Chirurgická stomatológia	
E 64	Egalizácia alveolárneho výbežku 	
 	Výkon na formovanie protézového lôžka v oblasti predných zubov alebo na jednej polovici čeľuste. Výkon E 64 možno vykazovať najskôr 6 týždňov po extrakciách.	
3. Parodontológia	
P 01	Komplexné parodontologické vyšetrenie	
 	Výkon obsahuje anamnézu, podrobné vyšetrenie parodontu a slizníc, vypísanie parodontologickej liečebnej karty s indexmi, s grafickou schémou postihnutia parodontu a slizníc, diagnostický záver s návrhom liečebného plánu. Uhradí sa iba lekárovi s certfikátom.	
P 02a	Kontrolné parodontologické vyšetrenie 	
 	Vyšetrenie rozsahom potrebné na posúdenie výsledkov liečby a individuálnej starostlivosti poistenca vrátane indexov. Súčasťou výkonu je záznam v zdravotnej dokumentácii. Uhradí sa iba lekárovi s certfikátom.	
	Výkon sa uhrádza po absolvovaní štvrtej návštevy v roku (výkon P02).	
P 06	Celkové vyartikulovanie chrupu	
 	Celkový zábrus oklúzie a artikulácie na základe funkčných vyšetrení žuvacieho systému. Treba podložiť analýzou v artikulátore a študijným modelom pred výkonom a po výkone. Uhradí sa iba lekárovi s certfikátom	
P 08	Plastika frenúl, slizničných a väzivových pruhov	
 	Chirurgická úprava mäkkých tkanív v oblasti čeľustí.	
	Uhradí sa iba lekárovi s certfikátom. 
Výkon sa na základe verejného zdravotného poistenia plne uhrádza u detí do dovŕšenia 18. roku a u dospelých nad 60 rokov.	
P 23	Gingivektómia	
 	Samostatný výkon, počíta sa za každý zub. Uhradí sa iba lekárovi s certfikátom
Výkon sa na základe verejného zdravotného poistenia plne uhrádza u detí do dovŕšenia 18. roku a u dospelých nad 60 rokov.	
P 32	Odklopenie frontálneho mukoperiostálneho laloka	
 	Výkon vo frontálnom sextante čeľuste na odstránenie parodontálnych vačkov s gingivoplastikou a osteoplastikou. Uhradí sa iba lekárovi s certfikátom	
P 33	Odklopenie laterálneho mukoperiostálneho laloka 	
 	Výkon v laterálnom sextante čeľuste na odstránenie parodontálnych vačkov s gingivoplastikou a osteoplastikou Uhradí sa iba lekárovi s certfikátom.	
4. Príplatky k operáciám v ambulancii	
P65a	Príplatok k certifikovaným výkonom	
 	Príplatok za potrebnú predoperačnú a pooperačnú starostlivosť vrátane prípravy na vykonanie operácie v ambulancii. Príplatok sa vykazuje k P09, P23, P32 a P33. Uhradí sa iba lekárovi s certfikátom. Ak sa poskytnú tomu istému pacientovi súčasne viaceré operácie, môže sa príplatok vykázať iba raz. Príplatok sa nevykazuje, ak je pacient v ten istý deň pre to isté ochorenie prijatý do ústavnej nemocničnej starostlivosti.	
5. Stomatologická protetika	
F 01	Komplexné stomatoprotetické vyšetrenie	
 	Výkon obsahuje vyšetrenie medzičeľustných vzťahov, vitality zubov, posúdenie RTG, určenie biologického faktora, zostavenie plánu protetického ošetrenia, vypísanie pracovného príkazu pre zubnú techniku. Vykazuje sa až po skončenej chirurgicko-konzervatívnej a parodontologickej liečbe. 
Čiastočne sa uhrádza pri stomatoprotetických náhradach čiastočne uhrádzaných z prostriedkov verejného zdravotného poistenia. Pri závažných vrodených chybách je po súhlase revízneho lekára plne hradený.	
F 63	Stiahnutie korunky.	
 	Vykazuje sa za každú korunku	

(1)	Výška úhrady poistenca za stomatologické výkony uvedené v písmene B je nad rámec úhrady zdravotnej poisťovne.

(2)	Ak sa poistenec dohodne na poskytnutí stomatologických výkonov uvedených v písmene B z iných ako základných dentálnych materiálov, poisťovňa sa na ich úhrade podieľa vo výške úhrad za stomatologické výkony uvedené v písmene B.

Čeľustná ortopédia
(K07)

(1) Na základe verejného zdravotného poistenia sa plne uhrádzajú čeľustnoortopedické výkony deťom do dosiahnutia 18. roku veku s chybami – veľkými skeletálnymi odchýlkami:
 1. skeletálne otvorený zhryz, pri ktorom je vzájomný kontakt zubov-antagonistov v bočných úsekoch redukovaný na 6 párov a menej,
 2. nonoklúzia bočných zuboradí,
 3. pravá progénia,
 4. chyby čeľustí triedy Angle II/1 s inciziválnym schodíkom 9 a viac mm,
 5. rázštepy pery, čeľustí, podnebia a iné ťažké vrodené chyby tváre a čeľustí. Tieto sa ošetrujú s úplnou úhradou bez obmedzenia veku.

 Pre náročnosť ošetrovania pacientov s vrodenými chybami čeľustí a tváre sa hodnota výkonu O 06 do dosiahnutia 6. roku a výkonov O 21 až O 37 bez obmedzenia veku násobí
koeficientom H 1,3.
	
(2) Na základe verejného zdravotného poistenia sa čiastočne uhrádzajú čeľustnoortopedické výkony deťom do dosiahnutia 18. roku s týmito chybami:
 1. otvorený zhryz v rozsahu trvalých rezákov 2 a viac mm,
 2. skrížený zhryz rezákov a skrížený zhryz s núteným vedením sánky,
 3. nonoklúzia 2 párov antagonistov v jednom laterálnom segmente okrem zubov múdrosti,
 4. hlboký zhryz s traumatizáciou gingívy,
 5. protrúzne chyby s inciziválnym schodíkom 4,5 - 9 mm,
 6. hypodoncia štyroch a viacerých trvalých zubov,
 7. retencia, palatinálna poloha a aplázia trvalého očného zuba, nedostatok miesta 5 a viac mm,
 8. retencia trvalého horného rezáka,
 9. výrazná rotácia očných zubov a rezákov nad 30 stupňov a vestibulárna dystopia očných zubov.	

(3) Spoluúčasť poistenca uvedeného v bode 2 za čeľustnoortopedické výkony je nad rámec úhrady zdravotnej poisťovne.
	
(4) Na základe verejného zdravotného poistenia sa plne uhrádzajú štandardné dentálne materiály. Ak sa poistenec dohodne na poskytnutí čeľustnoortopedických výkonov z iných ako štandardných materiálov, poisťovňa sa na ich úhrade podieľa vo výške úhrad za výkony s použitím štandardných dentálnych materiálov. Zoznam štandardných dentálnych materiálov ustanovuje osobitný predpis.1) 
	
Kód výkonu	Názov výkonu		
O 01	Čeľustnoortopedická konzultácia 		
 	Písomné stanovisko k čeľustnoortopedickej liečbe a poučenie poistenca alebo zákonného zástupcu o charaktere vývinovej poruchy a o možnostiach jej liečby. Uhrádza sa iba raz.		
O 02	Vstupné čeľustnoortopedické vyšetrenie 		
 	Komplexné vyšetrenie s písomnou dokumentáciou. Obsahuje anamnézu, vyšetrenie stavu chrupu, ústnej hygieny, parodontu, mäkkých tkanív ústnej dutiny,čeľustí, medzičeľustných vzťahov, vývoja chrupu, indexu KPE, PBI a podľa veku CPITN. Uhrádza sa len na začiatku liečby pri založení liečebnej karty 		
O 03	Určenie rastovej fázy		
 	Na základe analýzy RTG snímky ruky		
O 04	Analýza tele-RTG snímky hlavy 		
 	Uhrádza sa len v indikovaných prípadoch. Vyhodnotenie profilovej, prípadne zadoprednej projekcie lebky pomocou špeciálnych meraní. Uhrádza sa tri krát počas liečby. V odôvodnených prípadoch so súhlasom revízneho lekára aj viac krát.		
O 05	Analýza čeľustnoortopedických modelov		
 	Vyhodnotenie ortopedických modelov čeľustí vrátane segmentálnej, prípadne Boltonovej analýzy. Vykonáva sa pri vyhotovení každého nového aparátu.		
O 05a	Analýza čeľustnoortopedických modelov pri rázštepoch		
 	Vykazuje sa bez obmedzenia veku		
O 06	Čeľustnoortopedická kontrola aktívnej liečby		
 	Obsahuje kontrolu funkčnosti aparátu a zhodnotenie priebehu aktívnej liečby. Uhrádza sa tri razy za tri mesiace počas aktívnej liečby. Súčasťou výkonu je písomný záznam v zdravotnej dokumentácii.		
O 06a	Čeľustnoortopedická kontrola počas retencie		
 	Obsahuje kontrolu funkčnosti aparátu a zhodnotenie úrovne stabilizácie stavu po aktívnej liečbe. Uhrádza sa jedenkrát za tri mesiace počas retencie. Súčasťou výkonu je písomný záznam v zdravotnej dokumentácii.		
O 07	Návrh liečebného plánu 		
 	Písomný záznam liečebného postupu v zdravotnej dokumentácii. Uhrádza sa iba raz na začiatku liečby. 		
O 07a	Návrh liečebného plánu u rázštepových pacientov		
 	Písomný záznam zmeny liečebného plánu u pacientov s rázštepmi. Vykazuje sa pri zmene vývojového štádia chrupu.		
O 08	Diagnostická prestavba ortopedických modelov 		
 	Prestavba modelu jednej čeľuste z diagnostických dôvodov alebo ako modelová operácia pred chirurgickým výkonom.		
O 09	Konštrukčný zhryz 		
 	Súčasť pre trojrozmernú analýzu chrupu. Vykazuje sa s výkonmi O 05 a O 05a.		
O 21	Separácia zubov		
 	Vykazuje sa za jednu medzeru s výberom krúžkov		
O 22	Adaptácia a nalepenie súčiastky fixného aparátu 		
 	Nalepenie alebo nacementovanie za jeden krúžok, zámok alebo kanylu. Na jeden zub sa vykazuje iba raz. Opakované vykázanie na tom istom zube je možné iba vtedy, ak poloha zuba nedovolí ortognátne nalepenie zámky na jeden raz. Takýto prípad je potrebné zdôvodniť v zdravotnej dokumentácii.		
O 24	Nasadenie snímateľného oblúka alebo lip. bumperu. 		
 	Palatinálny alebo linguálny oblúk. Vykazuje sa osobitne za hornú a dolnú čeľusť.		
O 25	Nasadenie extraorálneho ťahu		
 	Tvárová maska nie je súčasťou výkonu. Pacient si ju hradí sám.		
O 27	Príprava a naviazanie parciálneho oblúka		
O 28	Príprava a naviazanie celého oblúka - pri fixnom aparáte na jednu čeľusť		
 	Na liečbu jedného poistenca je spravidla potrebných 6 horných a 5 dolných oblúkov. Ak treba použiť viac oblúkov je nutné písomné zdôvodnenie v zdravotnej dokumentácii schválené revíznym lekárom.		
O 29	Odstránenie naviazaného oblúka		
 	Uhrádza sa ako samostatný výkon za každú čeľusť.		
O 30	Úprava snímateľného aparátu		
 	Úprava aparátu v ambulancii. Súčasťou výkonu je napruženie drôtených elementov, výbrus, úprava skrutky a pod. Vykazuje sa v nadväznosti na výkon O 06 a O 06a.		
O 31	Úprava fixného aparátu 		
 	Súčasťou výkonu je stiahnutie, napruženie, naviazanie častí oblúka a podobné úpravy častí fixného aparátu. Vykazuje sa v nadväznosti na výkon O 06.		
O 32	Stiahnutie fixného aparátu a zariadenia za jeden zub 		
 	Súčasťou výkonu je aj odstránenie fixačných hmôt. Vykazuje sa po ukončení aktívnej liečby fixným aparátom.		
O 37	Zábrus zuba z čeľustnoortopedických dôvodov za jeden zub		

Časť III.

O 04 Medicínsky potrat
O 05 Iný potrat
O 06 Nešpecifikovaný potrat

Na základe verejného zdravotného poistenia sa plne uhrádzajú zdravotné výkony z katalógu výkonov pri interupcii vykonanej zo zdravotných dôvodov uvedených v osobitnom predpise.)

Časť IV
Z30.2  Sterilizácia

Na základe verejného zdravotného poistenia sa plne uhrádzajú zdravotné výkony z katalógu výkonov pri sterilizácii, ak je to nevyhnutné na zachovanie zdravia osoby.

Časť V

Z 31.1  Umelé oplodnenie                 
Z 31.2  Oplodnenie in vitro (v skúmavke)
Z 31.3	 Iné asistované metódy oplodnenia

Na  základe verejného zdravotného poistenia sa uhrádzajú najviac 3 cykly výkonov asistovanej reprodukcie ženám do 39. roku veku života v týchto prípadoch :

1. 	Chýbajúce vajcovody alebo nezvratné poškodenie vajcovodov diagnostikované     laparoskopicky  alebo laparotomicky, okrem stavov,   ktoré  vznikli  ako  následok    predchádzajúcej  sterilizácie alebo umelého prerušenia tehotenstva.
2. 	Endometrióza ženy, ktorá je diagnostikovaná laparoskopicky alebo laparotomicky.
3. 	Nezvratné poškodenie vaječníkov, ktoré je potvrdené biochemicky, laparoskopicky    alebo laparotomicky, ak toto poškodenie nie je následkom umelého prerušenia    tehotenstva.
4. 	Idiopatická sterilita, ktorá je neúspešne liečená jeden rok v špecializovanom    zdravotníckom zariadení.
 5. 	Mužský  faktor  sterility  -  azoospermia, astenospermia, ejakulačné dysfunkcie  a     ochorenia súvisiace s chemoterapiou alebo poúrazovými stavmi, ktoré sú overené    andrológom.
6. 	Imunologické príčiny sterility overené laboratórne.
7. 	Riziko dedičného ochorenia, v ktorého dôsledku nemôžu mať manželia zdravé potomstvo,  ktoré je overené genetikom.
8. 	Endokrinné príčiny sterility overené endokrinológom.